CELEX: 62016CN0638
Language: bg
Date: 2016-12-12 00:00:00
Title: Дело C-638/16: Преюдициално запитване от Conseil du Contentieux des Étrangers (Белгия), постъпило на 12 декември 2016 г. — X, X/État belge

6.2.2017   
            
            
               BG
            
            
               Официален вестник на Европейския съюз
            
            
               C 38/18
            
         Преюдициално запитване от Conseil du Contentieux des Étrangers (Белгия), постъпило на 12 декември 2016 г. — X, X/État belge
   (Дело C-638/16)
   (2017/C 038/24)
   Език на производството: френски
   
      Запитваща юрисдикция
   
   Conseil du Contentieux des Étrangers
   
      Страни в главното производство
   
   
      Жалбоподатели: X, X
   
      Ответник: État belge
   
      Преюдициални въпроси
   
   
               1)
            
            
               Обхващат ли „международните задължения“ по член 25, параграф 1, буква а) от Регламент № 810/2009 от 13 юли 2009 година за създаване на Визов кодекс на Общността (1) всички права, гарантирани с Хартата на основните права на Съюза, и по-специално тези, гарантирани с членове 4 и 18, и включват ли също задълженията на държавите членки по Конвенцията за защита на правата на човека и основните свободи и по член 33 от Женевската конвенция за статута на бежанците?
            
         
               2)
            
            
               
                           А.
                        
                        
                           Предвид отговора на първия въпрос, трябва ли член 25, параграф 1, буква а) от Регламент № 810/2009 от 13 юли 2009 година за създаване на Визов кодекс на Общността да се тълкува в смисъл, че държава членка, сезирана със заявление за издаване на виза с ограничена териториална валидност, е длъжна — без да се засяга свободата ѝ на преценка на обстоятелствата в конкретния случай — да издаде исканата виза, ако се установи риск от нарушение на член 4 и/или на член 18 от Хартата на основните права на Съюза или на друго международно задължение, с което тя е обвързана?
                        
                     
                           Б.
                        
                        
                           От значение ли е за отговора на този въпрос наличието на връзки между кандидата и държавата членка, сезирана със заявлението за издаване на виза (например семейни връзки, приемни семейства, гаранти, спонсори и т.н.)?
                        
                     
         
      (1)  Регламент (ЕО) № 810/2009 на Европейския парламент и на Съвета от 13 юли 2009 година за създаване на Визов кодекс на Общността (Визов кодекс) (ОВ L 243, стр. 1)